|  |  |
| --- | --- |
| **Tárgy:** | **Szombathely Megyei Jogú Város Bűnmegelőzési, Közbiztonsági és Közrendvédelmi Bizottságának 2025. április 28-i ülése** |
| **Helyszín:** | **Városrendészet, Kossuth Lajos utca 11., I. emeleti tárgyaló** |
| **Időpont:** | **2025. április 28., 15 óra 00 perc** |
| **Jegyzőkönyv-****vezető:** | **Kiss Viktória** |
| **Jelenléti ív** | **Név** | **Aláírás** | **Megjegyzés** |
|  | **Kelemen Krisztián**  | **jelen** | képviselő, a Bizottság elnöke  |
|  | **Balogh Tibor** | **jelen** | a Bizottság tagja  |
|  | **Bercse László r. alezredes** | **jelen** | a Bizottság tagja |
|  | **Bor Balázs** | **jelen** | a Bizottság tagja |
|  | **Dr. Koncz Gabriella r. ezredes** | **jelen** | a Bizottság tagja |
|  | **Dr. Stánitz Éva**  | **-** | a Bizottság tagja |
|  | **Egyed László tű. alezredes** | **jelen** | a Bizottság tagja  |
|  | **Gálffy Áron** | **-** | a Bizottság tagja |
|  | **Horváth Zoltán** | **jelen** | a Bizottság tagja |
|  | **Koczka Tibor** | **jelen** | a Bizottság tagja |
|  | **Kovács László** | **jelen** | a Bizottság tagja  |
|  | **Lutor Katalin** | **jelen** | a Bizottság tagja |
|  | **Márovics Pál**  | **jelen** | a Bizottság tagja |
|  | **Németh Krisztián** | **jelen** | a Bizottság tagja |
|  | **Osztrosits Ákos** | **jelen** | a Bizottság tagja |
|  | **Tóth Roland** | **-** | a Bizottság tagja |
|  | **Verasztó István r. alezredes** | **-** | a Bizottság tagja |
|  | **Állandó meghívottak** |
|  | **Név** | **Aláírás** | **Megjegyzés** |
|  | **Dr. Nemény András polgármester** | **-** |  |
|   | **Dr. László Győző alpolgármester** | - |  |
|  | **Dr. Horváth Attila alpolgármester** | **-** |  |
|  | **Horváth Soma alpolgármester** | - |  |
|  | **Dr. Károlyi Ákos jegyző** | **-** |  |
|  | **Babicsné Dr. Tőke Erzsébet aljegyző** | - |  |
|  | **Dr. Holler Péter osztályvezető** | **jelen** | SZMJV PH Hatósági Osztály |
|  | **Ágoston Sándor irodavezető** | **jelen** | SZMJV PH Hatósági Osztály, Közterület-felügyelet |
|  | **Stéger Gábor osztályvezető** | **-** | SZMJV PH Közgazdasági és Adó Osztály |
|  | **Szakács Eszter irodavezető** | **jelen** | SZMJV PH Közgazdasági és Adó Osztály, Költségvetési Iroda |
|  | **Dr. Gyuráczné Dr. Speier Anikó osztályvezető** | - | SZMJV PH Városüzemeltetési és Városfejlesztési Osztály |
|  | **Bonti Tamás irodavezető** | - | SZMJV PH Városüzemeltetési Osztály, Kommunális és Környezetvédelmi Iroda |
|  | **Lukács Dániel** | - | 7. sz. választókerület képviselője |
|  | **Tóth Balázs** | **jelen** | KEF 2024. évi szakmai társelnöke |
|  | **Némethné Dr. Zsigó Zita** | **jelen** | KEF szakmai társelnöke |
|  | **Kiss Viktória** **védelmi ügyintéző** | **jelen** | SZMJV PH Hatósági Osztály |
|  | **Szücs Péter hatósági ellenőr** | **-** | SZMJV PH Hatósági Osztály, Általános Hatósági Iroda |

**Kelemen Krisztián képviselő, a Bizottság elnöke:** Tisztelettel köszönti a Bűnmegelőzési, Közbiztonsági és Közrendvédelmi Bizottsági ülésén megjelenteket a Városrendészet épületében, köszöni Irodavezető Úr meghívását. Külön köszönti Némethné Dr. Zsigó Zita r. alezredest, mint a KEF szakmai új társelnökét, valamint Tóth Balázst, a KEF leköszönő szakmai társelnökét. A napirendi pontokhoz elektronikusan megküldésre kerültek az előterjesztések. Az ülést megnyitja, megállapítja, hogy a Bizottság 13 fővel határozatképes. A jegyzőkönyvet Kiss Viktória védelmi ügyintéző vezeti, hitelesítésére felkéri Balogh Tibor tagot, erről szavazniuk nem szükséges.

**Balogh Tibor, a Bizottság tagja:** Vállalja.

**Kelemen Krisztián képviselő, a Bizottság elnöke:** Az elektronikusan kiküldött napirendi pontokat, összesen 8-at fognak tárgyalni, a „Különfélék”-kel együtt.

Szavazásra teszi fel, aki a napirendi pontokkal egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta**:*

**23/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság a 2025. április 28-i ülésének napirendjét az alábbiak szerint fogadta el:

**Nyilvános ülés:**

**1./** **Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására (Közgyűlési 2.)**

 **Előadó:** Stéger Gábor, a Közgazdasági és Adó Osztály vezetője

**2./** **Tájékoztató a köztisztasággal kapcsolatos szabályszegések kapcsán indított eljárásokról**

 **Előadó:** Dr. Holler Péter, a Hatósági Osztály vezetője

**3./ Javaslat a polgárőr egyesületek támogatási kérelmének elbírálására, 2025. évi alaptámogatás elosztására**

 **Előadó:** Dr. Holler Péter, a Hatósági Osztály vezetője

**4./ Tájékoztató Szombathely MJV Kábítószerügyi Egyeztető Fóruma 2024. évi tevékenységéről** *(szóbeli előterjesztés)*

**Előadók:** Kelemen Krisztián, a Bizottság elnöke, a KEF elnöke

 Tóth Balázs, a KEF 2024. évi szakmai társelnöke

 **Meghívott:** Némethné dr. Zsigó Zita r. alezredes, a KEF szakmai társelnöke

**5./ Javaslat Szombathely város területén forgalmi rend változtatással kapcsolatos döntések meghozatalára**

**Előadók:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Bonti Tamás, a Kommunális Iroda vezetője

**Meghívottak:** Lukács Dániel, a 7. sz. választókerület képviselője

**6. / Áttekintés az elmúlt időszak rendőrségi intézkedéseiről** *(szóbeli előterjesztés)*

 **Előadó:** Dr. Koncz Gabriella r. ezredes, kapitányságvezető, a Bizottság tagja

**7./ Tájékoztató az Uránia udvarban található szórakozóhelyek ellenőrzéséről** *(szóbeli előterjesztés)*

**Előadó:** Dr. Károlyi Ákos jegyző

**8./ Különfélék**

**Előadó:** Kelemen Krisztián, a Bizottság elnöke

**Felelős:** Kelemen Krisztián, a Bizottság elnöke

**Határidő:** azonnal

**1./ Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására (Közgyűlési 2.)**

 **Előadó:** Stéger Gábor, a Közgazdasági és Adó Osztály vezetője

**Kelemen Krisztián képviselő, a Bizottság elnöke:** Köszönti Szakács Eszter Irodavezető Asszonyt, aki megtisztelte a Bizottságot a jelenlétével, majd át is adja a szót.

**Szakács Eszter, a Költségvetési Iroda vezetője:** Kiküldésre került az előterjesztés, a Volánbusszal fennálló peres eljárásban született egyezség miatt van szükség most a költségvetés módosítására. A Közgyűlés fogja tárgyalni majd zárt ülés keretében. Többet nem szeretne mondani, de kérdésekre szívesen válaszol.

**Kelemen Krisztián képviselő, a Bizottság elnöke:** Köszöni az összefoglalót, és talán annyit elárulhatnak, hogy az eredeti követeléshez képest a mostani megállapodás jóval kedvezőbb lett. Felteszi, van-e esetleg kérdés? Nem volt. Szavazásra teszi fel a határozati javaslatokat, kéri, hogy kézfeltartással jelezze, aki egyetért.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatokat hozta:*

**24/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására*” című előterjesztést megtárgyalta, és az önkormányzat 2025. évi költségvetéséről szóló 4/2025. (II.28.) önkormányzati rendelet módosításáról szóló rendelettervezetet az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. április 30-i ülése

**25/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Javaslat Szombathely Megyei Jogú Város Önkormányzata 2025. évi költségvetéséről szóló 4/2025. (II.28.) önkormányzati rendelet I. számú módosításának megalkotására*” című előterjesztést megtárgyalta, és a határozati javaslatot az előterjesztésben foglaltak szerint a Közgyűlésnek elfogadásra javasolja.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Stéger Gábor, a Közgazdasági és Adó Osztály vezetője)

**Határidő:** a Közgyűlés 2025. április 30-i ülése

**2./ Tájékoztató a köztisztasággal kapcsolatos szabályszegések kapcsán indított eljárásokról**

 **Előadó:** Dr. Holler Péter, a Hatósági Osztály vezetője

**Dr. Holler Péter, a Hatósági Osztály vezetője:** Kiküldésre került az előterjesztés, amiben a szokásos számadatok szerepelnek. 2021. március óta a klasszikus szemetelés szabályszegésnek minősül és a Vas Vármegyei Kormányhivatal jár el az ügyben. Ismét megkérték az illetékes főosztálytól az adatokat, amely szerint 65 esetet küldtek meg a Főosztálynak és azokban milyen intézkedéseket tettek. Ebből jelen esetben 9 esetben szabtak ki hulladékgazdálkodási bírságot, a többi számadat szerepel a megküldött anyagban. Az összegzést viszont szeretné kiemelni, hogy az elmúlt kicsivel több, mint 4 év alatt 355 ügyben keresték meg a Főosztályt, és ebből 190 esetben jutott el oda a Kormányhivatal, hogy hulladékgazdálkodási bírságot szabjon ki. Továbbra is bíznak abban, hogy a büntetési tételek emelkedni fognak, várják ehhez a jogszabályi változásokat, de addig is mindent megtesznek, amit tudnak. Azt is meg kell jegyezni, hogy nagyon jó a kapcsolat a Kormányhivatallal.

**Kelemen Krisztián képviselő, a Bizottság elnöke:** Köszöni a munkát. Azt gondolja, hogy a számok önmagukért beszélnek, küzdenek az illegális hulladéklerakás ellen. Kijelentheti, hogy az elmúlt 6 évben ez a küzdelem sikeres, hiszen minden tőlük telhetőt megtesznek, az már más kérdés, hogy a 355 esetből 190 esetben került hulladékgazdálkodási bírság kiszabásra. Felteszi, van-e esetleg kérdés? Nem volt, szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**26/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság a köztisztasággal kapcsolatos szabályszegések kapcsán indított eljárásokról szóló tájékoztatót tudomásul veszi.

**Felelős:** Kelemen Krisztián, a Bizottság elnöke

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**3./ Javaslat a polgárőr egyesületek támogatási kérelmének elbírálására, 2025. évi alaptámogatás elosztására**

 **Előadó:**  Dr. Holler Péter, a Hatósági Osztály vezetője

**Dr. Holler Péter, a Hatósági Osztály vezetője:** A megküldött anyagban található az a táblázat, amelyből látható, hogy megint 4 polgárőr egyesület nyújtott be támogatási kérelmet. Megjegyzi, hogy a Szombathelyi Polgárőr Egyesületnek Elnök Úr nevében külön is küldtek tájékoztatást, hogy idén ismét van lehetőség támogatást igényelni. A Kálvária Polgárőr Egyesület évek óta nem nyújt be a Bizottsághoz támogatási kérelmet. Most a fejkvóta alapú támogatásról döntenek, a névjegyzékek alapján az egyesületek összesen 530.000,- Ft alaptámogatást igényeltek le.

**Kelemen Krisztián képviselő, a Bizottság elnöke:** Köszöni az összefoglalást. Megjegyzi, hogy a 4 polgárőr egyesület jelenlegi létszáma 106 fő, csökkenést érzékel, már csak azért is, mert a Szombathelyi Polgárőr Egyesület nem szerepel a táblázatban, amely egyébként Szombathely legrégebbi polgárőr egyesülete. Nagyon szeretné, hogy ők újra aktívak legyenek, ezért is született az a levél, amelyet Osztályvezető Úr említett, amelyben a segítségét ajánlotta fel, hogy ha bármiben tudnak segíteni, akkor minden tőlük telhetőt megtesznek, hogy újra aktívak legyenek. Mert jelenleg ott tartanak, hogy nincs konkrét információjuk, hogy mi a gond, ő kapott tagoktól visszajelzéseket, hogy az elnök már két éve nem hívott össze közgyűlést és a tagok is bizonytalanságban vannak, nincs tájékoztatás, nincs irányítás és nem szeretnék, ha veszendőbe menne a munkájuk. Ezért arra kéri a Bizottság tagjait, hogy akinek van kontaktja, információja, akkor jelezze számára.

De természetesen minden polgárőr egyesületnek felajánlja a segítségét, ha bármiben tud ő vagy az Önkormányzat segíteni, keressék bizalommal, tagtoborzás tekintetében is továbbra is állnak rendelkezésre, találjanak ki kampányt is akár, ahogy tették pár évvel ezelőtt. Annak is volt eredménye. Érkeznek hozzá most is megkeresések, amiket továbbít az egyesületeknek, mert mindig vannak lelkes szombathelyiek, akik szeretnének tenni a városért és szívesen csatlakoznának a polgárőr egyesületekhez. Köszöni még egyszer az egyesületek munkáját.

Felteszi, van-e esetleg kérdés? Nem volt, szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**27/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a *„Javaslat a polgárőr egyesületek támogatási kérelmének elbírálására, 2025. évi alaptámogatás elosztására”* című előterjesztést, és javasolja a polgármesternek, hogy a polgárőr egyesületeknek a 20/2025. (III.24.) BKKB számú határozatban meghatározott elvek figyelembevételével, az előterjesztés 1. számú mellékletében szereplő támogatási összegeket biztosítsa alaptámogatásként az önkormányzat 2025. évi költségvetéséről szóló 4/2025. (II.28.) önkormányzati rendelet 13. melléklet „Egyéb, más ágazathoz nem sorolható intézmények és feladatok kiadásai” táblázatban szereplő „Polgárőr szervezetek támogatása” sora terhére.

**Felelős:** Kelemen Krisztián, a Bizottság elnöke

 (a végrehajtás előkészítéséért:

 Dr. Holler Péter, a Hatósági Osztály vezetője,

Stéger Gábor, a Közgazdasági és Adó Osztály vezetője)

**Határidő:** 2025. május 31. a támogatási szerződések megkötésére

**4./ Tájékoztató Szombathely MJV Kábítószerügyi Egyeztető Fóruma 2024. évi tevékenységéről** *(szóbeli előterjesztés)*

**Előadók:** Kelemen Krisztián, a Bizottság elnöke, a KEF elnöke

 Tóth Balázs, a KEF 2024. évi szakmai társelnöke

 **Meghívott:** Némethné dr. Zsigó Zita r. alezredes, a KEF szakmai társelnöke

**Tóth Balázs, a KEF 2024. évi szakmai társelnöke:** Köszöni a lehetőséget a beszámolóra, kivetítéssel most nem készült.

A január mindig nehezebben indul, de a Népegészségügyi és Gyógyszerészeti Központ szakmai témanapján vettek részt. Azt szeretné kihangsúlyozni, hogy havonta, kéthavonta kapnak meghívókat szakmai fórumokra, napokra, ahol mindig a legaktuálisabb témákat dolgozzák fel, amelyeken mindig nagyon sok fontos információt kapnak.

Február hónap során, már hagyományosan, a Hívásfogadó Központ szakami napján vettek részt, és több KEF-tag is be tudta mutatni a tevékenységüket, valamint több civil szervezet is.

Március hónapban, mivel 2020-ban megnyerték a KAF-KEB 2021-es kódú pályázatot, amely a megyei jogú városok KEF-eit támogatja szakmailag, és ezt kezdték el összekészíteni. A pályázat egyik eredménye, hogy júniusra elkészült a Szombathely KEF 5 évre szóló előre mutató Cselekvési Terve, valamint készült a megyében egyedülálló módon egy munkáltatói drogprevenciós kiadvány, de lehet, hogy országosan is egyedülálló. A kiadvány megtalálható a KEF oldalán, bárki letöltheti és használhatja. A Szombathelyi Hívásfogadó Központ teljes munkavállalói állományát tájékoztatták drogprevenciós előadások keretében, 150-160 fő volt érintett, kis csoportos foglalkozások keretében.

Áprilisban egy ötletbörzét tartottak a KEF-tagok részvételével, hogy mit tartalmazzon a már említett Cselekvési Terv.

Május hónapban lezajlott a Telehumanitás Lelki Segélyszolgálat Regionális Szakmai Konferenciája, amelyre mindig meghívják a KEF-tagokat is. A Humán Harmónia Alapítvány az Erdőszéli Lélekfarmon tartott egy csapatépítő tréninget KEF-tagok részvételével. Szombathely és Járása Egészségfejlesztési Iroda, röviden EFI, szervezett „Van segítség” címmel egy szakmai előadást, amelyben szintén az Áldozatsegítő Központ munkáját és segítségnyújtási lehetőségeit mutatta be.

Júniusban, a hagyományokhoz híven a Kábítószerellenes Világnaphoz csatlakoztak. Kitelepülés most Szombathelyen nem volt, de az EFI figyelemfelhívó kampányt összeállított, amit a legszélesebb körben terjesztettek.

Augusztusban, hagyományteremtő céllal kitelepültek a KEF-tagok a Joskar-Ola Napokon.

Szeptemberben a Vas Vármegyei Rendőr-főkapitányság „Házhoz megyünk!” címmel szakmai fórumot valósított meg a Városházán.

Októberben csatlakoztak a Mellrák Elleni Küzdelem Világnapjához, amikor is rózsaszínbe öltözött a Városháza, felhívva a figyelmet a megelőzésre, valamint a KEF-tagok részt vettek az előadásokon is.

Novemberben szakmai meghívást kaptak a Nemzeti Népegészségügyi És Gyógyszerészeti Központtól.

Decemberben volt a Cselekvési Program után a KEF tavalyi évi működésének a csúcsa, amikor megtisztelte őket Dr. Varga Norbert, a Szombathelyi Járási Ügyészség vezető helyettes ügyésze, aki általános tájékoztatást tartott az Ügyészség munkájáról, jogi eljárásokról, nagyon sok témát érintettek, de nem menne bele most részletesen. Nagyon érdekes előadás volt, amellyel méltóképpen tudták lezárni az évet.

Köszöni a lehetőséget, most ezekről gondolt beszámolni, számára is egy új dolog most, hiszen tavalyi évben még ő volt a szakmai társelnök, 2025. évben pedig már Alezredes Asszony, amelynek szívből örül. Szeretné a Bizottságnak is megköszönni, hogy ritkán, de részt vehetett 1-1 beszámolóval. Köszöni a szakmai támogatást, nagyon sok tapasztalattal gazdagodott, több olyan emberi kapcsolata, munkakapcsolata lett, ami előre mutatóan, az elkövetkezendő 5-10 évben is fog tudni használni. Köszöni Elnök Úrnak, hogy mellette állt és támogatta mindenben. Alezredes Asszonynak sikeres munkát és ugyanolyan élvezetes, boldog pillanatokat kíván, mint amiket ő is megélt.

**Kelemen Krisztián képviselő, a Bizottság elnöke:** Köszöni a beszámolót és Tóth Balázs több éves munkáját. Most pedig megadja a szót Alezredes Asszonynak.

**Némethné dr. Zsigó Zita r. alezredes, a KEF szakmai társelnöke:** Köszöni Elnök Úrnak a meghívást, köszönti a Bizottságot. Köszöni Balázsnak, hogy átadta a stafétabotot, igyekszik majd az előző évek szakmai színvonalának megfelelni, az biztos, hogy a folytonosság fogja őket vezetni. Az év elején megkezdték, illetve folytatták már a KEF működését azokon a mezsgyéken, amelyeken a korábbi években zajlott. Ami örömteli, hogy Balázs nem hagyta el a KEF-et. Számos programot terveztek az idei évben, már a márciusi, áprilisi ülésen körvonalazódtak azok a pályázatok, amelyeket társzerveik benyújtottak, ha jól emlékszik, 13-14 pályázatról van szó, amelyeket megvitattak és mindegyik támogatható volt. Úgyhogy színes programokat fognak a társszervek az idei évben megvalósítani. Ami őt illeti, ő is azon a szemüvegen keresztül igyekszik ezt a munkát ellátni, mint amivel Balázs is az eltelt években, az együttműködés és a kölcsönös fellépés rendkívül sok hatékonyságot tud növelni a kábítószer-prevenciós munkában. Azt a hagyományt követve, hogy megismerjék a tagok munkáját, a következő ülésüknek a Vas Vármegyei Rendőr-főkapitányság ad otthont, illetve egy programnak is, amit a Szombathelyi Rendőrkapitányság azzal is támogat, hogy otthon ad a „Szer, ami megváltoztat” iskolások, diákok, pedagógusok és szülők részére tartandó találkozásnak. Köszöni a bizalmat, köszöni a mostani meghívást és bízik benne, hogy 2025-ös évben rengeteg színes programot fognak megvalósítani a KEF támogatásával.

**Kelemen Krisztián képviselő, a Bizottság elnöke:** Köszöni a hozzászólást. Számára is megtisztelő, hogy a kábítószer-használat elleni küzdelemben a város legjobb szakembereivel dolgozhat együtt. Ahogy eddig, karöltve küzdöttek a rendőrséggel a kábítószer használat ellen, azt szokta mondani, hogy a rendőrség a kínálatot csökkenti, a KEF és tagszervezetei pedig a keresletet próbálják csökkenteni. Most ez még hatványozottabb lesz, hiszen a rendőrség egyik szakembere lett a KEF szakmai társelnöke. Azt gondolja, hogy ezáltal egy új szemléletet fog kapni a KEF szakmai működése, de ugyanazzal a lelkesedéssel, ahogy eddig csinálták. Tóth Balázstól nem fognak „megszabadulni”, mielőtt bárki is erre gondolna, ugyanis a szombathelyi önkormányzat beadott egy Interreg határon átnyúló pályázatot, amit meg is nyertek, az erről szóló hivatalos dokumentum meg is érkezett, ezzel kapcsolatban Kondora Bálinttal és Polgármester Úrral tartanak erről egy tájékoztatót. Az elkövetkezendő másfél év, ami októbertől fog kezdődni, meghatározó lesz az időszakban és térségben. Köszöni mindenkinek a munkáját, és a pályázat szakmai vezetője Tóth Balázs lesz, a megvalósításban pedig Zita lesz érintett, mint KEF szakmai társelnök. Köszöni a bemutatkozásokat.

Felteszi, van-e esetleg kérdés? Nem volt, szavazásra teszi fel a határozati javaslatot, aki egyetért, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**28/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság a *„Tájékoztató Szombathely MJV Kábítószerügyi Egyeztető Fóruma 2024. évi tevékenységéről”* című előterjesztést megtárgyalta és a tájékoztatást tudomásul veszi.

**Felelős:** Kelemen Krisztián, a Bizottság elnöke

(a végrehajtás előkészítéséért:

 Tóth Balázs, a KEF 2024. évi szakmai társelnöke)

**Határidő:** azonnal

**5./ Javaslat Szombathely város területén forgalmi rend változtatással kapcsolatos döntések meghozatalára**

**Előadók:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 Bonti Tamás, a Kommunális Iroda vezetője

**Meghívottak:** Lukács Dániel, a 7. sz. választókerület képviselője

**Kelemen Krisztián képviselő, a Bizottság elnöke:** Bonti Tamás Irodavezető jelezte, hogy nem tud részt venni a bizottsági ülésen, ezért ő foglalja össze az előterjesztést. Az 1. pontban, a Víztorony utca forgalmi rend változás kerül bevezetésre. A 2. pontban a Jézus Szíve Plébánia melletti parkolóban mozgáskorlátozott parkolóhelyek kerülnek kialakításra. A 3. pontban beszámolót adnak a Kiskar utca megváltozott forgalmi rendjének tapasztalatairól.Felteszi, van-e hozzászólás?

**Bercse László r. alezredes, a Bizottság tagja:** Annyit szeretne hozzáfűzni, hogy most már mindig előre egyeztet Irodavezető Úrral, közlekedési témában. Örül, hiszen a Kiskar utcai forgalmi rend változás sikeres volt, nem érkezett hozzájuk balesetről bejelentés. Az előterjesztésben szereplő változásokról egyeztett Bonti Tamással.

**Kelemen Krisztián képviselő, a Bizottság elnöke:** Köszöni a hozzászólást. Felteszi, van-e esetleg kérdés? Nem volt. Szavazásra teszi fel, aki egyetért a módosított határozati javaslattal, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 13 igen szavazattal, 0 nem szavazattal és 0 tartózkodással elfogadta a javaslatot és az alábbi határozatot hozta:*

**29/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és egyetért a Városstratégiai, Idegenforgalmi és Sport Bizottság 96/2025. (IV.22.) számú határozatával az alábbiak szerint:

1. A Bizottság egyetért a 4706 hrsz-ú ingatlan kapubejárójának átépítésével és a „Zsákutca” tábla kihelyezésével.
2. A Bizottság egyetért azzal, hogy a 8622/4 hrsz-ú önkormányzati tulajdonú ingatlanon 2 db mozgáskorlátozott parkolóhely kerüljön kialakításra.
3. A Bizottság egyetért a Kiskar utca megváltozott forgalmi rendjének tapasztalatairól szóló beszámoló tartalmával, és a jelenlegi forgalmi rend fenntartásával.

**Felelős:** Dr. Nemény András, polgármester

Horváth Soma, alpolgármester

 Kelemen Krisztián, a Bizottság elnöke

(a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**6./ Áttekintés az elmúlt időszak rendőrségi intézkedéseiről** *(szóbeli előterjesztés)*

**Előadó:** Dr. Koncz Gabriella r. ezredes, kapitányságvezető, a Bizottság tagja

**Dr. Koncz Gabriella r. ezredes, a Bizottság tagja:** Összeszedett néhány dolgot, de visszacsatolna a hétvégi rendezvényhez, a Vas Vármegyei Polgárőr Szövetség éves közgyűlésre, amelyen a kapitányok is részt vettek, és ahol elismerésben részesült Kiss Viktória is, amelyhez most is gratulál. Ott nem szólalt fel, de most szeretné elmondani, hogy a rendőrség nagyon szoros szakmai kapcsolatban áll egymással, gyakorlatilag lehet mondani, hogy a legnagyobb stratégiai partnere a rendőrségnek az a polgárőrség. Nagyon büszke arra, hogy a Szombathelyi Rendőrkapitányság nagyon jól tud együttműködni polgárőr egyesületekkel, de külön kiemeli a Claudius Polgárőr Egyesületet, akikkel nagyon sok a közös szolgálat. Azt gondolja, nagyon sokszor van, hogy egy rendőr kolléga mellé „beraknak” egy polgárőrt, ami nekik nagy segítség. Ezúttal is köszöni a közös munkákat.

Az évértékelőjét megtartotta, amelyen Elnök Úr és Irodavezető Úr is részt vett. Azt gondolja, hogy elég jó eredményekről tudott beszámolni, és majd a képviselő-testületnek is ezekről fog beszámolni májusban. Azt el tudja mondani, hogy ami a vesszőparipája volt és eredményeket tudtak elérni, közösen, hogy a közterületi bűncselekmények számát Szombathely város területén tudták csökkenteni. Ehhez nyilván hozzátettek a közös szolgálatok, hogy a Készenléti Rendőrséget is be tudták vonni a munkába. Kezdetben napszakonként kaptak tőlük járőrpárokat, és most már nagyon sok a Budapestre történő átrendelésük, de még így is a nagyobb rendezvényekre a Készenléti Rendőrség megerősíti a Szombathelyi Rendőrkapitányságot. Úgy gondolja, hogy azon, ami mindig a vesszőparipája, azon tudtak változtatni. Reméli, hogy ezeket a számokat tudják tartani majd.

Néhány szót szól a közlekedésről. A baleseteket tekintve azt látják, hogy a 2024-es évhez képest nőttek az idei évben a baleseti számok. Ami viszont jó hír, hogy az ittas, sérüléses balesetek száma a tavalyi 6-hoz képest most 0. Ő maga is haragszik az ittas vezetőkre és nem is fogják abbahagyni az ellenőrzéseket, úgy gondolja, hogy ha valaki ittasan beül a gépjárműbe, az elharapózhat és sérüléses balesetek lehetnek. A baleseteket tekintve, van változás, továbbra is dobogós helyen van a sebesség nem megfelelő megválasztása, illetőleg az elsőbbség meg nem adása. Többször is kihangsúlyozza, hogy lesznek ellenőrzések, tovább folytatják a „STOP-táblás” ellenőrzéseket, amit ezerszer elmondott már, hogy ez nem azért van, hogy a rendőrség bírságokat szabjon ki, hanem azért, mert ez gyakorlatilag az első helyre jött föl baleseti oknak, mert nem állnak meg a táblánál, és tegnap se jött semmi. Nagyon súlyos balesetek következnek be ezáltal. A személygépkocsi vezetők továbbra is vezetők a baleset okozói között, de nyilván voltak rolleres balesetek. Most is volt egy a hétvégén, amikor egy rolleres kislány nekiszaladt egy hölgynek. Sajnos vannak ilyenek, nagyon gyorsan haladnak ezekkel az eszközökkel. De úgy gondolja, hogy a közlekedőknek el kellene fogadniuk, hogy már vannak ilyen fajta közlekedési eszközök.

Közrendvédelemmel kapcsolatban elmondja, hogy elfogások, előállítások számában némi pluszt látnak. De még nehéz 3 hónap után bármiféle következtetéseket levonni. Közös szolgálatokat kigyűjtötték neki, élen van a polgárőrség és a Városrendészet. A Városrendészettel 252 órát adtak közösen, nagyon hasznosan. A közrendvédelmi szakterületen a sportrendezvények biztosítása elég sok energiát elvisz, bár a legtöbb mérkőzés normális biztosítási fokozatú, ami azt jelenti, hogy rendőri jelenlét a csarnokon belül nem is kell, hanem akkor kell bemenni, amikor valami atrocitás merül fel, szerencsére ilyen nincs, mivel a 3000 férőhelyes csarnok, általában telt házas mérkőzések vannak, és mondhatja, hogy a mérkőzések rendzavarás nélkül lemennek, és ugyanezt mondhatja a kézilabda mérkőzésekkel kapcsolatban is.

Néhány szót szól a bűnügyi adatokról, azt tapasztalták, hogy a regisztrált bűncselekmény-számok csökkenést mutatnak a tavalyi évhez képest. Nőttek a nyomozás eredményességi és a felderítési eredményességi mutatóik. Kigyűjtötték az adatokat, megnézték, hogy mik emelték meg a mutatókat, és meglepő módon a csalások és az információs rendszer útján elkövetett csalások száma, amelyről mindig mondta, hogy milyen sok, az most mintha kicsit visszavonulóban lenne. A garázdaságoknál látnak pár darabbal többet, de itt sem szeretne 3 hónap után következtetéseket levonni, illetőleg gépjármű feltörésekkel találkoztak most többel, de úgy érzi, hogy nyomon vannak és tudnak elkövetőket tenni.

*15 óra 35 perckor elhagyta a termet Lutor Katalin, a Bizottság tagja, ezzel a jelen lévő bizottsági tagok száma* ***12 főre*** *változott.*

**Dr. Koncz Gabriella r. ezredes, a Bizottság tagja:** Az emelkedést még az is alátámasztja, hogy bizonyára, a múltkori bizottsági ülésen is beszélt róla, hogy a Kormány indított egy nagyszabású kábítószer-ellenes, elsősorban a terjesztői magatartással szembeni intézkedéssorozatot. Eddig is indítottak ilyen ügyeket, de ez az év erről fog szólni. Az utolsó napirendi ponthoz kapcsolódva, több szórakozóhelynek a rendőri erőkkel történő ellenőrzése is megtörtént, például a Red Room és a Premier esetén. Alapjaiban véve, amikor ők bent voltak, kutyákat is vittek, nem találtak olyan körülményeket, ami miatt a rendőrségnek intézkednie kellett volna. Ezután is lesznek szórakozóhely ellenőrzések ilyen témában az év folyamán. És nyilván ez is okozhat nyomozás elrendeléseknél egyfajta növekedést, ami a korábbi évben nem volt. Illetve, ami még az emelkedés oka lehet, hogy a Gyermekjóléti Szolgálattól sok olyan irányú jelzést kapnak, gyermekbántalmazás vagy egyéb olyan gyerekekkel kapcsolatos, esetleges sérelmükre elkövetett cselekmények kapcsán, ami miatt nem tudnak és nem is akarnak mérlegelni és nyomozás elrendelésekre kerül sor. Múlt héten volt a Gyermekjóléti Szolgálattal, a Pálos Károlyban és a gyermekvédelmi területen dolgozó több szakemberrel egyeztetés, akikkel egyeztettek a bűnügyi és rendészeti szakterület munkatársaival, ők is ott voltak. A megbeszélés nagyon tartalmas volt, egyértelműen megbeszélték azt, hogy mindenhol, ahol kiskorú, fiatalkorú érintett, családi veszekedések, a többszöri kivonulások alkalmával, a rendőrség minden alkalommal jelzést fog tenni az illetékes hatóságok felé, és majd egy családsegítő vagy a gyámügy eldönti, hogy be kell-e avatkozni családok vonatkozásában bármilyen, részükről olyan intézkedésbe, ami náluk nem súrolja a büntetőjog határait, de jó, ha a családsegítő tud róla, hogy az adott családban mik történnek.

Viszonylag nyugodt hónapon vannak túl, készül a májusi közgyűlésre a beszámolóval, ha minden igaz, akkor május 29-én lesz, előtte hétfőn pedig a Bizottság tárgyalja majd.

**Kelemen Krisztián képviselő, a Bizottság elnöke:** Köszöni a tájékoztatást. Első körben ő is gratulál a Bizottság nevében Kiss Viktóriának az elismeréshez. Másodsorban, ő is részt vett a gyermekvédelmi szakmai éves beszámolón, ezt követően, talán említette is, hogy felkereste Fodor István Tankerületi Igazgató Urat és jelezte felé és az önkormányzat felé is, hogy az óvodák és az általános iskolák részéről nem volt ott senki jelen, és kérte, hogy induljon el egy együttműködés a Pálos Károly és a KLIK között, úgy tűnik, hogy ez meg is történt, Több iskola kért tájékoztatást a Pálos Károlytól és ezek az együttműködést segítő megbeszélések elindultak. Fontosnak tartja a megelőzést ebben a témában is, hogy időben meg tudjon történni a beavatkozás. Április elején, a Szombathely TV Közrend című műsorában vett részt, a rendőrség részéről Kasparik Zsolttal, illetve Némethné Dr. Zsigó Zita alezredes asszonnyal. Zsolt beszámolt a Delta programról, illetve a Szombathelyi Rendőrkapitányság intézkedéseiről, amiről szót ejthetett a kábítószer használat elleni fellépés területén, illetve szó volt a KEF működéséről is. Úgyhogy folyamatos az együttműködés a rendőrséggel, és úgy tapasztalja, hogy a rendőrség intézkedései hatékonyak.

Felteszi, van-e esetleg kérdés? Nem volt, aki elfogadja a tájékoztatót, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 12 igen szavazattal, 0 nem szavazattal és 0 tartózkodással elfogadta a tájékoztatást és az alábbi határozatot hozta:*

**30/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság az „*Áttekintés az elmúlt időszak rendőrségi intézkedéseiről*” című előterjesztést megtárgyalta és az ülésen elhangzottakat tudomásul veszi.

**Felelős:** Kelemen Krisztián, a Bizottság elnöke

Dr. Koncz Gabriella r. ezredes, kapitányságvezető, a Bizottság tagja

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**7./ Tájékoztató az Uránia udvarban található szórakozóhelyek ellenőrzéséről** *(szóbeli előterjesztés)*

**Előadó:** Dr. Károlyi Ákos jegyző

**Kelemen Krisztián képviselő, a Bizottság elnöke:** Felkéri Osztályvezető urat, hogy számoljon be a tapasztalatokról.

**Dr. Holler Péter, a Hatósági Osztály vezetője:** Nem kezdi az elejéről, hanem onnan folytatja, ahol Jegyző Úr abbahagyta a márciusi bizottsági ülésen. Azt követően, az elmúlt egy hónapban is folyamatos ellenőrzéseket végzett az Önkormányzat, részben az Általános Hatósági Iroda, részben a Városrendészet révén, részben a térfigyelő kamerán keresztül, részben személyesen is minden hétvégén figyelték, hogy betartják-e a nyitvatartást a szórakozóhelyek, illetve, hogy merül-e fel a működésükkel kapcsolatban olyan környezeti zaj, amely intézkedést kell, hogy maga után vonjon.

Kezdené a tájékoztatást a Premierrel, ezen a szórakozóhelyen a felső szinten már nincsen zeneszolgáltatás, betartották az ígéretüket. Ez nagyban csökkentette az onnan származó zajokat, hiszen ők is tapasztalták, hogy a felső szintről származó zeneszolgáltatás, kifejezetten annak a basszus része volt hangos és zavaró. A Premiernél azt is ki kell emelni az együttműködés jegyében, hogy az üzlet előtti részre a vendégeknek nem engedték kivinni az italokat, ezáltal nem tartózkodtak kint annyi ideig, nem voltak annyira hangosak. Amikor hangosak voltak, tanúi voltak többször is, hogy a biztonsági szolgálat emberei rászóltak a vendégekre. Tehát a Premier oldaláról úgy látják, hogy működnek a dolgok.

A másik üzlet a Red Room, ott finoman szólva sem tapasztaltak együttműködést az üzemeltető részéről az előző bizottsági ülés óta sem. Már addig is több megbeszélésen, több helyen elmondták, hogy mit szeretnének, hogy változás történjen benne. Egyrészt, a nyitvatartás, amit nem tartott be, de olyan szinten nem, hogy március 22. és április 5. közötti időszakban legalább 9 alkalommal nem tartotta be sem a nyitási, sem a zárási időpontokat, és nem is kevéssel, több napon keresztül több órával későbbiek voltak ezek, a hajnali 2 órás zárás helyett negyed 6-kor sikerült bezárniuk. Ez semmiképpen nem azt mutatja, hogy együttműködtek volna, hogy megértették volna, hogy ezeket a szabályokat be kell tartani. Tovább is nyitva vannak és még hangosak is voltak. Az említett időszakban legalább 6 napi működés során tapasztaltak olyan érzékszervi észleléssel megállapítható veszélyes mértékű környezeti zajt, amely a környéken lakóknak a pihenését zavarta és akadályozta. Ezt részben ők is tapasztalták, a Városrendészet helyszíni ellenőrzései kapcsán, részben pedig a lakók is küldtek be felvételeteket, amelyeket szintén bizonyítékként tudtak értékelni. Kereskedelmi hatóságként eljutottak határozathozatalig ebben az ügyben. Röviden összefoglalva, alapvetően azt állapították meg, hogy a nyitvatartási idő túllépések, valamint a veszélyes mértékű környezeti zaj kapcsán, hogy az a hozzáállás, amelyet az üzemeltető többször kifejezett a hatóság irányába, vagyis hogy ő nem hajlandó az ellen tenni, hogy a vendégei ne fogyasszanak alkoholt az üzlet előtti területen, ez a hozzáállás bátorítja a vendégeket arra, hogy ott legyenek kint, ott fogyasszanak és beszélgessenek, és teszik ezt egészen hajnalig. Pedig ezzel ellentétes üzemeltetői magatartással, vagy akár ha biztonsági szolgálatot megbízna, hogy rászóljanak a vendégekre, akkor az valószínűleg csökkentené a környezeti zaj kialakulásának kockázatát. Ezek alapján a hatóság arra jutott, hogy az üzemeltető a kereskedelmi szabályokat megsértette, ebben az esetben többféle szankciókat választhat a hatóság. Arra jutottak, hogy az üzlet környezetében lakók egészséges életkörülményeinek és nyugodt pihenésének az igénye a legfontosabb, amit szem előtt kell tartani, ezért bírság helyett a nyitvatartását korlátozták az üzletnek, mégpedig olyan tekintetben, hogy a jogsértő állapot megszüntetéséig, de legalább 20 napig az üzletnek éjfél és reggel 6 óra között kötelező zárva tartást rendeltek el. Azt megjegyezné, hogy részükről most is érezhető a kompromisszum készség, mert a jogszabályok már este 10 órától lehetővé tették volna a kötelező zárás elrendelését, illetve akár 45 napig is kötelező tehették volna, ehhez képest csak éjféltől és 20 napig tették csak, tehát részükről meg volt bennük a fokozatosság. Ennek az ellenőrzése is megtörtént, tulajdonképpen készenléti rendszerben, a rendőrség is és a kollégái is készenlétben voltak, az Általános Hatósági Iroda és a Környezetvédelmi Iroda részéről. De azóta nem nyitott ki az üzlet a hétvégi napokon. Azt megjegyzi, hogy bár az üzemeltető úgy kommunikálta, hogy önkormányzati tiltás miatt nem tudnak egyáltalán kinyitni, de hangsúlyozza, hogy ez csak az éjfél utáni időszakra vonatkozott, és utalt az üzemeltető arra is, hogy mintha az önkormányzat szándéka az lett volna, hogy ellehetetlenítse őt. Nyilvánvalóan ez nem így volt, abszolút nem az az önkormányzat szándéka, hogy teljesen bezárjon a vendéglátó üzlet, hanem kompromisszumos megoldás keresése volt. De miután hónapokon keresztül csak kértek és várták az együttműködést, úgy gondolták, hogy most már valamit tenni kell. Ez a tilalom hamarosan lejár, hatóságként is kíváncsian várják, hogy mi lesz a következő lépés, lesz-e végre valamilyen szintű együttműködés az üzemeltető részéről. Ők azt szeretnék, hogy működhessen tovább az egység, de az üzemeltető mindent tegyen meg annak érdekében, hogy rend legyen. Érezhetően kevesebb csoportosulás, kevesebb hangoskodás volt az Uránia udvar azon részén, amikor nem volt nyitva.

Eddig azt mondta, hogy kereskedelmi hatóságként milyen intézkedéseket tettek. Környezetvédelmi hatóságként pedig a Hivatal egy másik irodája intézkedési terv készítésére kötelezte mind a két helyet, a Premiert és Red Roomot is. Be is nyújtotta mindkét hely, ebben látnak azért együttműködést. Benyújtották tehát, hogy milyen intézkedéseket tesznek annak érdekében, hogy minél halkabb legyen a zeneszolgáltatás, ilyen a zajvédő függöny alkalmazása, a Red Room-nál az oldalsó fotocellás ajtó használata. Úgyhogy ebben van előrelépés, együttműködés. Ha ezeket a két üzlet végrehajtja, akkor a jövőben fog tudni működni a két vendéglátó üzlet.

Természetesen még ebben az időszakban is kaptak bejelentést az Uránia udvarban lakóktól, hogy 1-2 ember hangosabb volt. Nyilván, azt azért a lakóknak is valamilyen szinten el kell fogadni, hogy egy belvárosban vannak és ha két ember hangosabban beszélget, az nem ugyanolyan, mintha többen kint fogyasztanának. Ebben kell megtalálni az egyensúlyt.

**Kelemen Krisztián képviselő, a Bizottság elnöke:** Köszöni a tájékoztatást. És szeretné megköszönni a Hivatal dolgozóinak a munkáját, hiszen ahogy elhangzott, két osztály, több iroda foglalkozik ezzel az üggyel, és dolgoznak azért, hogy az ott élő lakók nyugalomhoz és pihenéshez való jogukat biztosítani tudják. Nem könnyű, ő is várja a végkifejletet. Úgy gondolja, hogy már azzal is értek el eredményt, hogy elkezdtek ezzel foglalkozni és a talán két alapvető probléma közül az egyik megoldódott.

Felteszi, van-e esetleg kérdés? Nem volt, aki elfogadja a tájékoztatót, kéri, hogy kézfeltartással jelezze.

*A Bűnmegelőzési, Közbiztonsági és Közrendvédelmi Bizottság 12 igen szavazattal, 0 nem szavazattal és 0 tartózkodással elfogadta a tájékoztatást és az alábbi határozatot hozta:*

**31/2025. (IV.28.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „*Tájékoztató az Uránia udvarban található szórakozóhelyek ellenőrzéséről*” című előterjesztést megtárgyalta és az ülésen elhangzottakat tudomásul veszi.

**Felelős:** Kelemen Krisztián, a Bizottság elnöke

 Dr. Károlyi Ákos, jegyző

Dr. Koncz Gabriella r. ezredes, kapitányságvezető, a Bizottság tagja

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**8./ Különfélék**

**Előadó:** Kelemen Krisztián, a Bizottság elnöke

**Balogh Tibor, a Bizottság tagja:** Röviden szeretné elmondani, hogy mi történt vele. Rendelt egy terméket, azonban nem azt kapta, amit rendelt, de amit kapott, az is törött volt. A GLS volt a szállító cég. Az átvételt követően, mikor nem érte el a céget, ahonnan rendelt, elment a rendőrségre és megtette a szükséges lépéseket, feljelentést. És valóban, amit Kapitány Asszony mindig mond, hogy azonnal lépni kell, egyetért, hiszen ő is megtette a lépéseket és másnap már hívták a rendőrségtől, hogy vigye be a bankszámla számát, vissza fogja kapni a pénzt. Mert megtudta utána, hogy a GLS 72 óráig nem küldi tovább a pénzt. Így ő, mondhatni, szerencsésen megúszta, de mindenkit arra biztat, hogy azonnal forduljanak a rendőrséghez, mert igenis tudnak segíteni.

**Dr. Koncz Gabriella r. ezredes, a Bizottság tagja:** Köszöni a visszajelzést, és ebből is látni, hogy miért is fontos, hogy minél előbb kell jelezni a gondot. Rendkívül sok ilyen ügyük van, ahol nem teszik meg a szükséges lépéseket, és ha nem azonnal mennek be feljelentést tenni, hétvégén, hanem bemegy hétfőn és akkor már annyi szálon megy, hogy akkor már nem nagyon tudnak mit tenni. De tessék, itt a sikertörténet, hogy időben kell jelezni a gondot.

**Kelemen Krisztián képviselő, a Bizottság elnöke:** Köszöni a hozzászólást, vigye hírét a rendőrség kiváló munkájának. Felteszi, van-e esetleg kérdés? Ha nincs, akkor elmondja, hogy április 1-tól megújult formában és névvel működik tovább a Közterület-felügyelet, méltó helyen dolgoznak most már. Köszöni a meghívást és átadja a szót Irodavezető Úrnak.

**Ágoston Sándor, a Városrendészet irodavezetője:** Köszöni, hogy a Városrendészet vendégül láthatta a Bizottságot. Rövid összefoglalót ad az épületről, az átnevezésről. Az Ady téri irodahelyiséget már kinőtték, mind az öltözőszekrények számát tekintve, mind a kamerafejlesztést érintően. A mostani épület adott a terjeszkedésnek, a fejlesztésnek a lehetőségére. Fontos, minden fórumon elmondta és el is fogja mondani, köszöni a kollégáinak, illetve társszerveknek a segítséget, mint pl.: SZOVA, SZOMPARK, akik akár este is ugrottak segíteni. Büszke, hiszen este 8 órakor még a kollégáival együtt csavarozták össze a szekrényeket, mindent saját maguk tettek a helyükre, mindent maguk csináltak. Egy nagy előnye van és most a kollégáit idézi, hogy úgy jönnek ide be, mintha hazamennének. A beléptető rendszert saját elképzelése szerint, a kivitelező céggel egyeztetve valósították meg. Nagyon örül az elszeparáltságnak, hiszen itt vannak a Városháza közelében, de mégis külön, a beléptetési és a biztonságtechnikai szempontból is, különös tekintettel a térfigyelő ügyeleti szolgálatra, ahova nem minden kollegájának van belépési jogosultsága. Van egy udvaruk, garázzsal, 4 szolgálati gépjárművük, amelyből 1 civil, ami szándékosan maradt meg civil jelleggel, ha olyan cselekményben kell segíteni, felderíteni, ami terület megfigyelést igényel, akkor ezt a szolgálati kocsit veszik igénybe. A másik 3 gépjármű újra lett matricáztatva, Városrendészet megnevezéssel, külön kiemeli, hogy nem megkülönböztető jelzéssel, hanem figyelmeztető jelzéssel vannak ellátva, tehát jogkör, hatáskör hiányában megállításra nincs lehetőségük, de nem is szeretné.

Ismerteti az épületet: a földszinten egy fogadó, aula tér van, ami egyben mobil szavazóhelyiség is továbbra is. Az első emeleten van a tárgyaló, ahol reggelente 8 órakor az eligazításokat tartják, valamint az igazgatási ügyintézők vannak különböző irodákban, valamint itt található a férfi öltöző. A második emeleten van az ő és Németh János irodája, aki egyben a helyettese is, valamint konyha, női öltöző és napozó terasz. A tetőtérben került kialakításra a térfigyelő szolgálat központja. Azért oda kerültek, hogy még az épületen belül is legyenek elszeparálva, ne legyen ott átjáróház, csak azok léphetnek be, akiknek jogosultsága van. Mindenkit körbe vezet a bizottsági ülést követően.

**Kelemen Krisztián képviselő, a Bizottság elnöke:** Köszöni a meghívást. Felteszi, van-e esetleg kérdés? Nem volt, így köszöni a gyors és hatékony munkát. A nyilvános ülést 16 óra 05 perckor lezárja.

*Jegyzőkönyv lezárva, 16 óra 05 perckor.*

**k.m.f.**

 **(: Kelemen Krisztián:) (: Balogh Tibor :)**

 **a Bizottság elnöke a Bizottság tagja**